
LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL LIETUVOS RESPUBLIKOS SUSISIEKIMO MINISTRO 2011 M. VASARIO 28 D. ĮSAKYMO NR. 3-118 „DĖL RINKLIAVŲ UŽ NAUDOJIMĄSI ORO UOSTU TVIRTINIMO, MOKĖJIMO IR NAUDOJIMO TVARKOS APRAŠO PATVIRTINIMO“ PAKEITIMO

2019 m. gruodžio 6 d. Nr. 3-540
Vilnius


. Pakeičiu Lietuvos Respublikos susisiekimo ministro 2011 m. vasario 28 d. įsakymą Nr. 3-118 „Dėl Rinkliavų už naudojimąsi oro uostu tvirtinimo, mokėjimo ir naudojimo tvarkos aprašo patvirtinimo“:
. Pakeičiu nurodytą įsakymą ir jį išdėstau nauja redakcija (Rinkliavų už naudojimąsi oro uostu tvirtinimo, mokėjimo ir naudojimo tvarkos aprašas nauja redakcija nedėstomas):

„LIETUVOS RESPUBLIKOS SUSISIEKIMO MINISTRAS

ĮSAKYMAS
DĖL RINKLIAVŲ UŽ NAUDOJIMĄSI ORO UOSTAIS NUSTATYMO IR MOKĖJIMO TVARKOS APRAŠO PATVIRTINIMO

Vadovaudamasis Lietuvos Respublikos aviacijos įstatymo 50 straipsnio 2 dalimi ir įgyvendindamas 2009 m. kovo  11 d. Europos Parlamento ir Tarybos direktyvą 2009/12/EB dėl oro uostų mokesčių (OL 2009 L 70, p. 11), 
t v i r t i n u Rinkliavų už naudojimąsi oro uostais nustatymo ir mokėjimo tvarkos aprašą (pridedama).“
. Pakeičiu nurodytu įsakymu patvirtintą Rinkliavų už naudojimąsi oro uostu tvirtinimo, mokėjimo ir naudojimo tvarkos aprašą:
. Pakeičiu pavadinimą ir jį išdėstau taip:
„RINKLIAVŲ UŽ NAUDOJIMĄSI ORO UOSTAIS NUSTATYMO IR MOKĖJIMO TVARKOS APRAŠAS“.
. Pakeičiu 1 punktą ir jį išdėstau taip:
„. Rinkliavų už naudojimąsi oro uostais nustatymo ir mokėjimo tvarkos aprašas (toliau – Tvarkos aprašas) nustato bendruosius rinkliavų už naudojimąsi oro uostu ir sąnaudų nustatymo principus, rinkliavų tvirtinimo ir naudojimo tvarką, taip pat rinkliavų mokėjimo ir atleidimo nuo rinkliavų atvejus.“
. Pakeičiu 3.4 papunktį ir jį išdėstau taip:
„. Rinkliavos už naudojimąsi oro uostu (toliau – rinkliavos) – oro uostą valdančios įmonės naudai renkamos rinkliavos, kurias moka orlaivių naudotojai už naudojimąsi oro uosto įrenginiais ir jame teikiamomis paslaugomis, reikalingais orlaiviams kilti, tūpti, stovėti ir apšviesti, taip pat keleiviams aptarnauti ir kroviniams tvarkyti. Šios rinkliavos neapima mokesčių, kurie renkami už antžemines paslaugas, nurodytas Lietuvos Respublikos susisiekimo ministro 2002 m. balandžio 12 d. įsakyme Nr. 3-144 „Dėl Antžeminių paslaugų teikimo oro uostuose taisyklių patvirtinimo“, taip pat už maršruto ir terminalo oro navigacijos paslaugas, vadovaujantis 2019 m. vasario 11 d. Komisijos įgyvendinimo reglamentu (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL 2019 L 56, p. 1), ir už neįgaliems keleiviams ir ribotos judėsenos keleiviams, nurodytiems 2006 m. liepos 5 d. Europos Parlamento ir Tarybos reglamente (EB) Nr. 1107/2006 dėl neįgalių asmenų ir ribotos judėsenos asmenų teisių keliaujant oru (OL 2006 L 204, p. 1), teikiamą pagalbą.“
. N u s t a t a u, kad šis įsakymas įsigalioja 2020 m. sausio 2 d.



Susisiekimo ministras					Jaroslav Narkevič

